Lakatna kost

**Lakatna kost** (lat. *ulna*) je jedna od dvije duge kosti u podlaktici; druga je žbica. Nalazi se na suprotnoj strani palca, a proteže se od lakta do zgloba šake, i teče paralelno s žbicom, koja je duža i veća. U anatomskom položaju, kad se ruke dolje aa strana tijela i dlanovima licem prema naprijed, lakatna kost se nalazi na bočnoj strani podlaktice najbliže tijelu sa medijane strane. Ova kost se može slomiti zbog prekomjerne težine ili utjecaja opterećenja.

## Struktura 
Laktna kost je šira blizu lakta, a sužava se kako se približava zglobu šake.

U neposrednoj blizini lakta, lakatna kost ima koščati nastavak (*proces olecranon*), odnosno kuku, kao strukturu koja se uklapa u olekranonsku jamu u humerusu. Time se sprečava hiperekstenzija i tvori zglobni spoj s koturom nadlaktične kosti. Tu je i radijalni usjek za glavu žbice – lakatna kvrga za koju se vežu mišići.
U blizini zgloba, lakatna kost ima lakatni trnasti nastavak.

### Histologija
Laktnna kost (*ulna*) je duga kost. Njena duga i uska medularna šupljina je zatvorena jakim zidom kortikalnog tkiva koje je najdeblje uz međukostnu granicu i leđnu površinu. Na ekstremitetima, kompaktni sloj se stanjuje. Kompaktni sloj se nastavlja na stražnjoj strani olekranonskog nastavka kao tanjir bliske spužvaste kosti s paralelnim lamelama. Ispod koronoidnog nastavka postoji mali prostor kompaktne kosti od kojeg nastavak krivuda gore i na kraju koso prema površini polumjesečastog ureza koji je obložen tankim slojem kompaktne kosti. Nastavci na donjem kraju imaju više uzdužni smjer.

## Razvoj
Lakatna kost okoštava iz tri centra: po jedan za tijelo kosti, donje ekstremitete i vrhu olekranona.
Okoštavanje počinje na sredini tijela kosti, oko osme sedmice fetusnog života, a uskoro se proteže kroz veći dio kosti.

Pri rođenju, krajevi su hrskavičavi. O četvrtoj godini, centar okoštavanja se pojavljuje u sredini glave, a uskoro izlazi i u lakatni trnasti nastavak. O desetoj godini, centar se pojavljuje u olekranonu blizu njegovog kraja, kao glavni dio ovog nastavka koji se formira prema gore, u produžetku tijela. Gornja epifiza pridružuje tijelo oko šesnaeste, a donji oko dvadesete godine.

## Funkcija
### Zglobovi
Lakatna kost formira dio zgloba šake i lakatni zglob. Naime, lakatna kost se zglobljava sa strukturama kao što su:
* Kotur humerusa, na desnoj strani lakatnog zgloba kao šarka zglob sa polumjesečastim koturskim usjekom lakatne kosti;
*Žbica, u blizini lakta k ao zakretni zgloba, što omogućava radijusu da pređe preko lakatne kosti u pronaciji.
* Distalna žbica, gdje se uklapa u usjek lakatne kosti.
* Žbica cijelom dužinom preko međukostne membrane koja formira sindezmozni zglob

### Mišićne veze
## Klinički značaj
### Frakture
Specifični tipovi lomova lakatne kosti su:
*Monteggia fraktura – prijeloma proksimalne trećine lakatne kosti sa dislokacijom glave žbice;
*Hume fraktura – prijelom olekranona sa udruženom prednjom dislokacikom zgloba glave palčane kosti;
Konzervativni saniranje mogućih lomova palčane kosti kada se nalaze na njenom distalnom dvotrećinskom dijelu, uključuju samo tijelo (osovinu), bez skraćivanja manje 10° zglobljavanja i manje od 50% premještanja. U takvim slučajevima, ortopedski zahvat treba primijeniti iznad lakta.

## Ostale životinje 
Kod četveronožnih životinja, radijus je glavna nosiva kost podlaktice, pa je lakatna kost prvenstveno važna za vezanje mišića. Kod mnogih sisara, ona je djelomično ili potpuno spojena s radijusom, pa stoga i ne postoji kao zasebna kost. Međutim, čak i u ekstremnim slučajevima fuzije, kao što je u konja, olekranonski nastavak je još uvijek prisutan, iako kao projekcija iz gornjeg dijela žbice.

## Dodatne slike

 Ulna - animation.gif|Položaj lakatne kosti (crvena)
 RightHumanPosteriorRadiusUlna.jpg|Desni zadnji dio žbice i ulne čovjeka
 Human arm bones diagram.svg|Dijagram kostiju ljudske ruke
 Gray417_color.PNG|Poprečni presjek kroz sredinu podlaktice 

## Također pogledajte
*Žbica
*Podlaktica
*Ruka

## Reference
## Vanjski linkovi
*Bone and Spine : Musculoskeletal-Anatomy

Kategorija:Duge kosti
Kategorija:Kosti gornjih udova
Kategorija:Anatomija čovjeka